పాట్నా: బీహార్ సీఎం నితీశ్ కుమార్ మరో వివాదంలో చిక్కుకున్నారు. అమర జవాన్ కుటుంబానికి ఇచ్చిన చెక్ బౌన్స్ కావడంతో మరోసారి ఆయన విమర్శలపాలయ్యారు. ఏప్రిల్ 24న ఛత్తీస్గఢ్ సుక్మాలో జరిగిన మావోయిస్టుల దాడిలో బీహార్కు చెందిన కొందరు సీఆర్పీఎఫ్ జవాన్లు అమరులయ్యారు. వారి భౌతికకాయాలు ఆ రాష్ట్రానికి చేరినప్పుడు సీఎం నితీశ్ కుమార్ ఎయిర్ పోర్టుకు వెళ్ళకపోవడం, అమర జవాన్లను తరలిస్తున్న సైనిక వాహనాన్ని ఆయన కాన్వాయ్ కోసం నిలిపివేయడంపై విమర్శలు వచ్చాయి.తాజాగా అమర జవాన్ కుటుంబానికి ఇచ్చిన చెక్ బౌన్స్ అయ్యింది. సుక్మా దాడిలో అమరుడైన రంజిత్ కుమార్ కుటుంబానికి బీహార్ ప్రభుత్వం రూ.5 లక్షల చెక్ ఇచ్చింది. ఆయన భార్య సువితా దేవి ఆ చెక్ను ఇటీవల తన బ్యాంకు ఖాతాలో జమ చేశారు. అయితే చెక్పై ఉన్న ప్రభుత్వ అధికారి సంతకం సరిపోలకపోవడంతో అది బౌన్స్ అయ్యింది. దీనిపైనా విమర్శలు రావడంతో బీహార్ ప్రభుత్వం వెంటనే స్పందించింది. ఆన్ లైన్ ద్వారా సంబంధిత బ్యాంకు ఖాతాకు ఐదు లక్షలు ట్రాన్స్ఫర్ చేసింది.
patna: beehar cm niteesh kumar maro vivaadamlo chikkukunnaru. amara jawan kutumbaaniki ichina chec bouns kaavadamtho marosari aayana vimarsalapaalayyaaru. epril 24na chhattisgad sukmaalo jarigina mavoistula daadilo beehaarku chendina kondaru crpf javaanlu amarulayyaru. vaari bhautikakaayaalu aa rashtraniki cherinappudu cm niteesh kumar air portuku vellakapovadam, amara javaanlanu taralistunna sainika vaahanaanni aayana kanwai kosam nilipiveyadampai vimarsalu vachayi.taajaagaa amara jawan kutumbaaniki ichina chec bouns ayyindi. sukma daadilo amarudaina ranjit kumar kutumbaaniki beehar prabhutvam roo.5 lakshala chec ichindi. aayana bharya suvita devi aa cheknu iteevala tana byaanku khaataalo jama chesaru. ayithe chekpai unna prabhutva adhikari santakam saripolakapovadamto adhi bouns ayyindi. deenipainaa vimarsalu raavadamtho beehar prabhutvam ventane spandinchindi. aan line dwara sambandhita byaanku khataku aidu lakshalu transfer chesindi.